CELEX: 32013R1224
Language: lv
Date: 2013-11-29 00:00:00
Title: Komisijas Regula (ES) Nr. 1224/2013 ( 2013. gada 29. novembris ), ar ko groza Regulu (EK) Nr. 800/2008 attiecībā uz tās piemērošanas termiņu

30.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 320/22
            
         KOMISIJAS REGULA (ES) Nr. 1224/2013
   (2013. gada 29. novembris),
   ar ko groza Regulu (EK) Nr. 800/2008 attiecībā uz tās piemērošanas termiņu
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 108. panta 4. punktu,
   ņemot vērā 1998. gada 7. maija Padomes Regulu (EK) Nr. 994/98 par to, kā piemērot Eiropas Kopienas dibināšanas līguma 92. un 93. pantu attiecībā uz dažu kategoriju valsts horizontālo atbalstu (1),
   pēc apspriešanās ar Valsts atbalsta padomdevēju komiteju,
   tā kā:
   
               (1)
            
            
               Komisijas Regulas (EK) Nr. 800/2008 (2) spēkā esība beigsies 2013. gada 31. decembrī.
            
         
               (2)
            
            
               2012. gada 8. maija paziņojumā par ES valsts atbalsta modernizāciju (3) Komisija sāka valsts atbalsta noteikumu plašu pārskatīšanu. Šajā pārskatīšanā Regula (EK) Nr. 994/98 jau ir grozīta ar Padomes Regulu (ES) Nr. 733/2013 (4). Joprojām tiek pārskatīta virkne citu valsts atbalsta instrumentu, piemēram, attiecībā uz pētniecību, izstrādi un inovāciju, atbalstu vides jomā, riska kapitālu un grūtībās nonākušu uzņēmumu glābšanu un pārstrukturēšanu. Šo instrumentu pielāgošanu nebūs iespējams pabeigt līdz Regulas (EK) Nr. 800/2008 spēkā esības termiņa beigām. Lai nodrošinātu konsekventu pieeju attiecībā uz visiem valsts atbalsta instrumentiem, tādēļ būtu lietderīgi pagarināt Regulas (EK) Nr. 800/2008 piemērošanas termiņu līdz 2014. gada 30. jūnijam.
            
         
               (3)
            
            
               Tāpēc Regula (EK) Nr. 800/2008 būtu attiecīgi jāgroza.
            
         
               (4)
            
            
               Ņemot vērā Regulas (EK) Nr. 800/2008 piemērošanas termiņa pagarināšanu, dažas dalībvalstis varētu vēlēties pagarināt pasākumus, par kuriem ir sniegts informācijas kopsavilkums atbilstīgi minētās regulas 9. pantam. Lai samazinātu administratīvo slogu, būtu lietderīgi uzskatīt, ka Komisijai ir sniegts informācijas kopsavilkums par šo pasākumu pagarināšanu, ja attiecīgie pasākumi ir bez ievērojamām izmaiņām.
            
         
               (5)
            
            
               Šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī, lai Regulas (EK) Nr. 800/2008 piemērošanas periodu varētu pagarināt pirms tās sākotnējā spēkā esības beigu termiņa,
            
         IR PIEŅĒMUSI ŠO REGULU.
   1. pants
   Regulas (EK) Nr. 800/2008 45. panta otro daļu aizstāj ar šādu:
   
      “To piemēro līdz 2014. gada 30. jūnijam.”.
   
   2. pants
   Ja sakarā ar Regulas (EK) Nr. 800/2008 grozīšanu dalībvalsts vēlas pagarināt pasākumus, par kuriem informācijas kopsavilkums ir sniegts Komisijai atbilstīgi Regulas (EK) Nr. 800/2008 9. pantam, informācijas kopsavilkumu par šo pasākumu pagarināšanu uzskata par sniegtu Komisijai, ja attiecīgie pasākumi ir bez ievērojamām izmaiņām.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama dalībvalstīs saskaņā ar līgumiem.
      Briselē, 2013. gada 29. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 142, 14.5.1998., 1. lpp.
   
      (2)  Komisijas 2008. gada 6. augusta Regula (EK) Nr. 800/2008/EK, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88. pantu (OV L 214, 9.8.2008., 3. lpp.).
   
      (3)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “ES valsts atbalsta modernizācija (VAM)”, 8.5.2012., COM (2012) 209 final.
   
      (4)  OV L 204, 31.7.2013., 11. lpp.